**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XV**  **Број 22** | **Прокупље**  **16. Мај**  **2023.године** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

На основу члана 4. став 5. и члана 9. Одлуке о јавним паркиралиштима („Службени лист града Прокупља“, број 17/2023), на предлог Одељења за урбанизам, стамбено-комуналне делатности и грађевинарство, Градско веће града Прокупља на седници одржаној дана 16.05.2023.године, доноси

**Р Е Ш Е Њ Е**

**О ОДРЕЂИВАЊУ ЈАВНИХ ПАРКИРАЛИШТА НА ТЕРИТОРИЈИ ГРАДА ПРОКУПЉА**

Члан 1.

Овим решењем одређују се јавна паркиралишта на територији града Прокупља на којима ће се вршити наплата услуге коришћења паркиралишта по зонама и утврђеном времену коришћења, дозвољено време паркирања у тим зонама, као и сектори паркирања на јавним паркиралиштима у зонама где се врши наплата паркирања.

Члан 2.

Јавна паркиралишта са режимом наплате паркирања на територији града Прокупља категоришу се по зонама и дозвољеном времену паркирања у две зоне: екстра зона и прва зона.

Екстра зона обухвата следеће улице и паркиралишта:

- Улица 21. српске дивизије - од раскрснице са Улицом Ратка Павловића Ћићка до раскрснице са Улицом 9. октобар);

- Улица Ратка Павловића Ћићка - од раскрснице са Улицом 21. српске дивизије до раскрснице са Улицом војводе Мишића);

- паркиралиште иза зграде Апотекарске установе.

Прва зона обухвата следеће улице и паркиралишта:

- Улица 21. српске дивизије – од раскрснице са Улицом Страхињића Бана до раскрснице са Улицом Краљевића Марка;

- Улица Ратка Павловића Ћићка - од раскрснице са Улицом војводе Мишића до раскрснице са Добричком улицом;

- Улица војводе Мишића - од раскрснице са Улицом Страхињића Бана до паркиралишта иза Окружног затвора Прокупље;

- Улица Никодија Стојановића Татка - од раскрснице са Улицом 21. српска дивизија до раскрснице са Улицом Војводе Мишића;

- Улица Милоша Обилића – од раскрснице са Улицом Страхињића Бана до раскрснице са Улицом Никодија Стојановића Татка;

- Улица цара Лазара - од раскрснице са Улицом Страхињића Бана до раскрснице са Улицом Ратка Павловића Ћићка;

- Улица Хорватовићева - од раскрснице са Улицом Ратка Павловића Ћићка до раскрснице са Вуковарском улицом;

- Улица Бошка Југовића - од раскрснице са Балканском улицом до раскрснице са Косовском улицом;

- Улица Kосте Војиновића - од раскрснице са Косовском улицом до раскрснице са државним путем I Б реда број 415;

- Улица цара Душана – од раскрснице са Улицом кнеза Михаила до раскрснице са Хајдук Вељковом улицом;

- Улица кнез Михаилова – од раскрснице са Косовском улицом до раскрснице са Улицом Краљевића Марка;

- Хајдук Вељкова улица – од раскрснице са Косовском улицом до Југ Богданове улице (пешачка зона);

- Улица Топлице Милана – од раскрснице са Косовском улицом до Југ Богданове улице (пешачка зона);

- паркиралиште иза Окружног затвора Прокупље у Улици Војводе Мишића.

Члан 3.

Ограничење трајања паркирања у Екстра зони је 120 минута. Ограничење трајања паркирања у Првој зони је 180 минута.

На општим паркиралиштима одређеним и категорисаним овим решењем, наплата паркирања се врши у складу са прописаним временским ограничењем или у дневном трајању, плаћањем сатне, вишесатне или накнадно плаћањем дневне паркинг карте.

Паркирање од стране истог корисника у истој зони може отпочети након 30 минута од истека прописаног временског ограничења, осим ако наставља паркирање куповином вишесатне електронске паркинг карте.

Члан 4.

На општим паркиралиштима одређеним и категорисаним овим решењем одређују се следећи сектори за повлашћене кориснике:

- Сектор 1, који обухвата све улице Екстра и Прве зоне на територији града Прокупља;

- Сектор 2, који обухвата само улице Прве зоне на територији града Прокупља.

Члан 5.

Ово решење ступа на снагу даном доношења и објавиће се у „Службеном листу града Прокупља“.

БРОЈ: 06-42/2023-02

ДАТУМ: 16.05.2023.године

ПРЕДСЕДНИК ГРАДСКОГ ВЕЋА

Милан Аранђеловић с.р.

***С а д р ж а ј***

***1. Решење о одређивању јавних паркиралишта на територији Града Прокупља...........1-3***



Издавач**:** *Скупштина Грaда Прокупља*

**Лист уредио** *Ивана Обрадовић*

**Главни и одговорни уредник:** *Секретар Скупштине Града*

*Прокупља Александра Вукићевић*